**Seppo Miettinen** (s. 27. tammikuuta 1958 Ylihärmä) on suomalainen jalkapallovaikuttaja.

Miettinen on toiminut Turun Palloseuran päävalmentajana vuosina 1998–2000. TPS:n päävalmentajaksi hänet valittiin apuvalmentajan paikalta heinäkuussa 1998 seuran erotettua päävalmentajana toimineen Siegfried Melzigin. Viimeisenä vuonna seura ajautui vakaviin taloudellisiin vaikeuksiin ja putosi Veikkausliigasta Ykköseen. 

Miettinen toimi aikaisemmin Turun Palloseurassa juniorivalmentajana vuosina 1981–1996. Hän voitti Suomen mestaruuden A-junioreissa 1993, B-junioreissa 1996, C-junioreissa 1987 ja D-junioreissa 1986. TPS:n valmennuspäällikkönä hän toimi vuosina 1988–1989 sekä 1995–1998. Suomen Jalkapallovalmentajat valitsi Miettisen vuoden lupaavimmaksi valmentajaksi vuonna 1993. 

TPS:n juniorikausien välillä Miettinen toimi Turun Pallon päävalmentajana II-divisioonassa vuosina 1991–1992 ja vuosina 1990–1991 Suomen Palloliiton aluevalmentajana. 

Vuosina 2001–2002 Miettinen toimi Suomen Palloliiton Turun piirin kilpailupäällikkönä, jonka jälkeen hän toimi pelaaja-agenttina vuoteen 2007.

Huhtikuussa 2008 Miettinen siirtyi Veikkausliiga-seura Myllykosken Pallo -47:n toiminnanjohtajaksi. Seuran päätukija Myllykoski Paper oli paperiteollisuuden heikentyneen tilanteen takia vähentämässä tukeaan, ja kaudella 2008 MyPa teki vielä vajaan 400 000 € tappion. Kaudella 2009 MyPa oli kuitenkin Vaasan Palloseuran ohella ainoa taloudellisesti positiivisen tuloksen tehnyt liigaseura. MyPa-kausien aikana Miettinen kuului European Club Associationin Institutional Relations -työryhmään, jonka tehtävänä oli edesauttaa eurooppalaisen seurajalkapallon yhteyksiä eri sidosryhmiinsä. 

Vuonna 2010 Miettinen siirtyi Suomen Palloliiton ensimmäiseksi päätoimiseksi seuralisenssipäälliköksi. Tässä tehtävässä hän toimi vuoden 2015 syksyyn asti, jolloin hän siirtyi Jalkapallon Pelaajayhdistyksen omistaman Playernet-yhtiön johtajaksi.

Miettinen on koulutukseltaan oikeustieteen kandidaatti.

Lähteet
-------

1. ↑  Liigavalmentajat Veikkausliiga. Viitattu 24.6.2017.
2. ↑  MTV3: Seppo Miettinen korvaa Melzigin *mtv.fi*.  29.07.1998. Viitattu 3.5.2017. (suomeksi)[vanhentunut linkki]
3. ↑  Turun Sanomat: Nostalgia: TPS liukasteli ykköseen *futis.ts.fi*.  10.11.2000. Viitattu 3.5.2017. (suomeksi)
4. ↑  Mäki, Heikki & Toivola, Eero: *Turun Palloseura 1922–1997*. Hansaprint, 1997. ISBN 952-90-9003-X. (suomeksi)
5. ↑  Jalkapalloliiga ry: Seppo Miettinen MyPan toiminnanjohtajaksi *veikkausliiga.hs.prewise.com*.  12.3.2008. Viitattu 3.5.2017. (suomeksi)
6. 1 2 3  Suomen Palloliitto ry: Seppo Miettinen Palloliiton lisenssipäälliköksi *palloliitto.fi*.  25.1.2010. Viitattu 3.5.2017. (suomeksi)[vanhentunut linkki]
7. ↑  Iltasanomat: Seppo Miettinen MyPan toiminnanjohtajaksi *is.fi*.  11.3.2008. Viitattu 3.5.2017. (suomeksi)
8. ↑     *Kouvolan Sanomat*, Elokuu 2008.  (suomeksi)
9. ↑  Jalkapallon Pelaajayhdistys ry: Seppo Miettinen aloitti JPY:n omistaman Playernet-yhtiön johtajana *jpy.fi*. Viitattu 3.5.2017. (suomeksi)[vanhentunut linkki]

Turun Palloseuran päävalmentajat
Juuso Lampila (1939–1947) • Imre Markos (1948–1950) • Raino Suominen (1951–1954) • Leo Aaltonen (1955–1959) • Knut Gustafsson (1960–1961) • Olli Virho (1962) • Kalevi Lehtovirta (1962) • Leo Aaltonen (1963) • Tage Friedfeld (1964) • Leo Aaltonen (1964) • Rainer Forss (1965–1970) • Paavo Nenonen (1971)• Lars Nyström (1972) • Manuel Gerpe (1973) • Paavo Nenonen (1973–1974) • Olavi Laaksonen (1975–1977) • Tapio Harittu (1978–1980) • Raimo Toivanen (1980–1983) Hans Martin (1984) • Rainer Forss (1985) • Tommy Lindholm (1986–1988) • Heikki Suhonen (1989–1991) • Tommy Lindholm (1991) • Raimo Toivanen (1992–1993) • Pauno Kymäläinen ja Tomi Jalo (1993) • Juha Malinen (1994–1997) • Siegfried Melzig (1998) • Seppo Miettinen (1998–2000) • Mika Laurikainen (2001–2003) • Kari Ukkonen (2004–2006) • Mixu Paatelainen (2007) • Martti Kuusela (2008) • John Allen (2008) Pasi Rautiainen (2009) • Marko Rajamäki (2010–2014) • Mika Laurikainen (2014–)